Aḩmad Walī Karzay

Aḩmad Walī Karzay (1961 – 12. juuli 2011 Kandahār) oli Afganistani poliitik, president Ḩāmid Karzay isapoolne poolvend.

Ta juhtis Kandahāri provintsi nõukogu alates 2005. aastast kuni surmaniAbdullah Qazi. Ahmad Wali Karzai. Afganistan Online, 16. oktoober 2008 (inglise keeles). Vaadatud 16. mail 2015. Ta oli ka popalzai hõimu pealik.

Varem elas ta Chicagos, kus juhatas perekonnale kuuluvat restorani. USA-sse saabus ta Pakistani kaudu Nõukogude-Afganistani sõja ajal. USA-s ta abiellus ning abielust sündisid kaks poega ja kolm tütart. Afganistani läks ta tagasi pärast Ţālebāni kukutamist 2001.

Karzay oli Kandahāris üks USA võtmeliitlasi ja tal oli USA vaikival heakskiidul Kandahāris nii suur võim, et teda nimetati Kandahāri sisuliseks kuberneriks.

Vaenlased on teda süüdistanud nii poliitilises korruptsioonis, Luure Keskagentuuri palgal olemises, valimistulemuste võltsimises 2009. aasta Afganistani presidendivalimistel kui ka uimastikaubanduse organiseerimises.

Karzay tappis kodus ta enda ihukaitsja Sardār Moḩammad. Ţālebān võttis vastutuse tema tapmise eest endaleAfganistanis tapeti president Hamid Karzai poolvendTaliban võttis vastutuse Karzai venna tapmise eest. Mõrv toimus hetkel, kui Karzay oma vannitoast väljus. Teised ihukaitsjad lasid Moḩammadi kohe maha.

 Viited 

Kategooria:Afganistani inimesed
Kategooria:Sündinud 1961 
Kategooria:Surnud 2011